Es-mil-e-ua-net-V	Alavetz, coma que s’apressaue era ora qu’es pairs anauen a entrar, Hayat-Alnefus li didec a Sett-Budur: “Fraia mia, qué l’è de díder ara mia mair, quan me demane que li mòstra era sang dera mia virginitat?” Budur arric, e didec: “Era causa qu’ei aisida!” E anèc d’amagat a agarrar un poret e l’aucic, e taquèc damb era sua sang es cueishes dera joena e es tovalhòles, e li didec: “Non te cau que mostrar-les aquerò.